Document ID: 32005R1734

UREDBA SVETA (ES, EURATOM) št. 1734/2005
z dne 17. oktobra 2005
o razveljavitvi Uredbe Svetov št. 6/66/Euratom, 121/66/EGS, Uredbe Svetov št. 7/66/Euratom, 122/66/EGS in Uredbe Svetov št. 174/65/EGS, 14/65/Euratom
SVET EVROPSKE UNIJE JE -
ob upoštevanju Kadrovskih predpisov za uradnike Evropskih skupnosti in pogojev za zaposlitev drugih uslužbencev teh skupnosti, določenih z Uredbo (EGS, Euratom, ESPJ) št. 259/68 (1), kakor so bili nazadnje spremenjeni z Uredbo št. 31/2005 (ES, Euratom) (2)
ob upoštevanju predloga Komisije,
ob upoštevanju mnenja Odbora za kadrovske predpise,
ob upoštevanju naslednjega:
(1)
Uredba Svetov št. 6/66/Euratom, 121/66/EGS z dne 28. julija 1966 o določitvi krajev, za katere se lahko dodeli dodatek za prevoz na delo, najvišjega zneska dodatka in pravil za njegovo dodeljevanje (3), določa postopke za uporabo člena 14a Priloge VII kadrovskih predpisov. Navedeni člen je bil razveljavljen z Uredbo Sveta (ES, Euratom) št. 723/2004 z dne 22. marca 2004 o spremembi Kadrovskih predpisov za uradnike Evropskih skupnosti in pogojev za zaposlitev drugih uslužbencev teh skupnosti (4).
(2)
Uredba Svetov št. 7/66/Euratom, 122/66/EGS z dne 28. julija 1966 o določitvi krajev, za katere se lahko dodeli dodatek za prevoz na delo, najvišjega zneska dodatka in pravil za njegovo dodeljevanje (5), zadeva postopke za dodelitev dodatka za prevoz na delo, določenega s členom 14a Priloge VII kadrovskih predpisov. Navedeni člen je bil razveljavljen z Uredbo (ES, Euratom) št. 723/2004.
(3)
Uredba Svetov št. 174/65/EGS, 14/65/Euratom z dne 28. decembra 1965 o določitvi tabele smrtnosti in invalidnosti ter predvidenem zvišanju plač za izračun aktualnih vrednosti, določenih v kadrovskih predpisih za uradnike Skupnosti (6), se nanaša na izvajanje člena 39 Priloge VIII kadrovskih predpisov, ki je bil prav tako razveljavljen z Uredbo (ES, Euratom) št. 723/2004.
(4)
Zaradi pravne jasnosti in varnosti je treba navedene uredbe, ki so postale brezpredmetne, izrecno razveljaviti -
SPREJELA NASLEDNJO UREDBO:
Člen 1
Uredbe št. 6/66/Euratom, 121/66/EGS, št. 7/66/Euratom, 122/66/EGS in št. 174/65/EGS, 14/65/Euratom se razveljavijo.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 17. oktobra 2005

Labels: 10
9
15